พระราชกฤษฎีกา กำหนดเขตที่ดินที่จะทำการสำรวจเพื่อการวางและ จัดทำผังเมืองรวม ในท้องที่ตำบลบ้านเกาะ ตำบลหมื่นไว ตำบลหนองจะบก ตำบลปรุใหญ่ ตำบลในเมือง ตำบลหัวทะเลตำบลโพธิ์กลาง ตำบลบ้านใหม่ และตำบลหนองไผ่ล้อม อำเภอเมืองนครราชสีมา จังหวัดนครราชสีมา พ.ศ. 2522

พระราชกฤษฎีกา
พระราชกฤษฎีกา
กำหนดเขตที่ดินที่จะทำการสำรวจเพื่อการวางและ
จัดทำผังเมืองรวม
ในท้องที่ตำบลบ้านเกาะ ตำบลหมื่นไว
ตำบลหนองจะบก ตำบลปรุใหญ่
ตำบลในเมือง ตำบลหัวทะเล
ตำบลโพธิ์กลาง ตำบลบ้านใหม่
และตำบลหนองไผ่ล้อม
อำเภอเมืองนครราชสีมา
จังหวัดนครราชสีมา
พ.ศ. ๒๕๒๒
 

ภูมิพลอดุลยเดช ป.ร.
ให้ไว้ ณ วันที่ ๒๓ กรกฎาคม
พ.ศ. ๒๕๒๒
เป็นปีที่ ๓๔
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลบ้านเกาะ ตำบลหมื่นไว ตำบลหนองจะบก ตำบลปรุใหญ่ ตำบลในเมือง
ตำบลหัวทะเล ตำบลโพธิ์กลาง ตำบลบ้านใหม่ และตำบลหนองไผ่ล้อม อำเภอเมืองนครราชสีมา
จังหวัดนครราชสีมา เพื่อใช้เป็นแนวทางในการพัฒนาและบำรุงรักษาทรัพยากรธรรมชาติ
ภูมิประเทศที่งดงาม และสภาพแวดล้อม

อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลบ้านเกาะ ตำบลหมื่นไว ตำบลหนองจะบก ตำบลปรุใหญ่ ตำบลในเมือง
ตำบลหัวทะเล ตำบลโพธิ์กลาง ตำบลบ้านใหม่ และตำบลหนองไผ่ล้อม อำเภอเมืองนครราชสีมา
จังหวัดนครราชสีมา พ.ศ. ๒๕๒๒

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
พระราชกฤษฎีกานี้ให้มีอายุห้าปี

มาตรา ๔
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕
เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้
อยู่ในท้องที่ตำบลบ้านเกาะ ตำบลหมื่นไว ตำบลหนองจะบก ตำบลปรุใหญ่ ตำบลในเมือง
ตำบลหัวทะเล ตำบลโพธิ์กลาง ตำบลบ้านใหม่ และตำบลหนองไผ่ล้อม อำเภอเมืองนครราชสีมา
จังหวัดนครราชสีมา ภายในแนวเขตตามแผนที่ท้ายพระราชกฤษฎีกานี้

มาตรา ๖
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ส. โหตระกิตย์
รองนายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลบ้านเกาะ
ตำบลหมื่นไว ตำบลหนองจะบก ตำบลปรุใหญ่ ตำบลในเมือง ตำบลหัวทะเล ตำบลโพธิ์กลาง
ตำบลบ้านใหม่ และตำบลหนองไผ่ล้อม อำเภอเมืองนครราชสีมา จังหวัดนครราชสีมา พ.ศ.
๒๕๒๒

(ดูข้อมูลจากภาพกฎหมาย)
หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ
เนื่องจากรัฐบาลมีนโยบายที่จะพัฒนาจังหวัดนครราชสีมา จึงเป็นการสมควรที่จะวางและจัดทำผังเมืองรวมเพื่อใช้เป็นแนวทางในการพัฒนาด้านการใช้ประโยชน์ในทรัพย์สิน
การคมนาคมและการขนส่ง การสาธารณูปโภค บริการสาธารณะและสภาพแวดล้อม
โดยคำนึงถึงการบำรุงรักษาทรัพยากรธรรมชาติ และภูมิประเทศที่งดงาม
หรือมีคุณค่าในทางธรรมชาติ ดังนั้น เพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว
จึงจำเป็นต้องตราพระราชกฤษฎีกานี้ขึ้น





















อัมภิญา/พิมพ์
๑๘ ตุลาคม ๒๕๕๐
ฐิติพงษ์/ตรวจ
๑๓ พฤศจิกายน ๒๕๕๐

วิภา/ปรับปรุง
๓ สิงหาคม ๒๕๕๘



[๑] ราชกิจจานุเบกษา
เล่ม ๙๖/ตอนที่ ๑๓๖/ฉบับพิเศษ หน้า ๒๔/๙ สิงหาคม ๒๕๒๒